stanford-oval/wikipedia huggingface dataset:
การบุกเข้าปราซาดุสเตรสโปเดริส พ.ศ. 2566
การวางแผน

รายงานเกี่ยวกับการวางแผนจู่โจมได้แพร่สะพัดไปทั่วในสัปดาห์แรกของ พ.ศ. 2566 โดยมีไฟล์เสียงรั่วไหลจากกลุ่มสนทนาหลายกลุ่มในวอตส์แอปป์และเทเลแกรม เนื้อหาในไฟล์เหล่านั้นเปิดเผยเจตนาที่จะยั่วยุให้เกิดความรุนแรงในส่วนของฝูงชนโดยหลีกเลี่ยงการตอบโต้จากตำรวจ หลายกลุ่มและชุมชนได้จัดรถโดยสารที่จะเดินทางออกจากรัฐต่าง ๆ ไปยังบราซิเลียเพื่อเข้าร่วมการประท้วง
สื่อสังคมอย่างทวิตเตอร์ เฟซบุ๊ก และอินสตาแกรมเป็นต้น ไม่ได้ตรวจสอบกลั่นกรองคำกล่าวอ้างที่ชวนให้เข้าใจผิดเกี่ยวกับการเลือกตั้ง หมายความว่าผู้ที่ใช้สื่อสังคมเหล่านี้เพื่อค้นหาข้อมูลเกี่ยวกับการเลือกตั้งมีโอกาสเห็นคำกล่าวอ้างที่ทำให้เขวดังกล่าวได้
เหตุการณ์

ในช่วงเช้าของวันที่ 7 มกราคม รถบัสจำนวนกว่า 100 คันพาผู้สนับสนุนโบลโซนารูจากทุกส่วนของบราซิลมาถึงบราซิเลีย พวกเขาเข้าร่วมกับผู้ชุมนุมประมาณ 200 คนที่ตั้งค่ายอยู่ก่อนแล้วหน้ากองบัญชาการกองทัพบกเพื่อเรียกร้องให้ทหารก่อรัฐประหาร ทำให้จำนวนผู้ชุมนุมทั้งหมดเพิ่มเป็น 4,000 กว่าคน
ในช่วงบ่ายของวันที่ 8 มกราคม ผู้ชุมนุมเดินขบวนจากกองบัญชาการกองทัพบกมายังปราซาดุสเตรสโปเดริส ก่อนหน้านี้รัฐบาลของลูลาพยายามขับไล่ผู้ชุมนุมที่ตั้งค่ายอยู่ออกไป เมื่อไม่เป็นผล จึงมีคำสั่งให้เสริมกำลังด้านความมั่นคง ฟลาวียู จีนู รัฐมนตรีว่าการกระทรวงยุติธรรม ยังกล่าวย้ำในสัปดาห์นั้นว่าค่ายผู้ชุมนุมจะถูกรื้อถอน ผู้ชุมนุมได้ฝ่าแนวกั้นของตำรวจและถือไม้ประจันหน้ากับตำรวจซึ่งยิงแก๊สน้ำตาและฉีดสเปรย์พริกไทยใส่พวกเขา ถึงกระนั้นก็มีสารวัตรทหารบางนายผ่อนปรนกับผู้บุกรุก จากนั้นผู้ประท้วงพยายามเข้าไปในอาคารศาลสูงสุดและอาคารปาลาซียูดูปลานัลตูซึ่งเป็นที่ทำการรัฐบาลบราซิล
ระหว่างการบุกรุกสถานที่ ได้มีการทำลายทรัพย์สินอย่างกว้างขวาง งานศิลปะหลายชิ้น เช่น ภาพวาด เก้าอี้ โต๊ะ เป็นต้น ได้รับความเสียหายหรือถูกขโมย รวมถึงผลงานที่มีชื่อเสียง เช่น ตราแผ่นดินของสาธารณรัฐ ต้นฉบับหนังสือรัฐธรรมนูญฉบับ พ.ศ. 2531 เป็นต้น อาวุธและเอกสารจากสำนักความมั่นคงสถาบันก็ถูกผู้ประท้วงขโมยไปเช่นกัน
หลายชั่วโมงหลังจากการจู่โจมเริ่มขึ้น สารวัตรทหารของเฟเดอรัลดิสตริกต์ประกาศว่าได้เริ่มเข้าควบคุมสถานการณ์ในอาคารแล้ว กองกำลังความมั่นคงสามารถยึดอาคารรัฐสภาแห่งชาติคืนได้ในตอนเย็นหลังจากเริ่มปฏิบัติการรักษาความมั่นคงโดยใช้แก๊สน้ำตาและกระบอง เมื่อถึงเวลา 17:00 น. กองกำลังรักษาความปลอดภัยเข้าควบคุมอาคารศาลสูงสุดได้อีกครั้ง แม้ว่าผู้ประท้วงบางส่วนยังคงปักหลักอยู่ในลานจอดรถของอาคารก็ตาม กองทัพบราซิลเดินทางมาถึงด้วยรถบรรทุกทหารในช่วงบ่ายแก่ ๆ และซุ่มจู่โจมผู้บุกรุกในอาคารปาลาซียูดูปลานัลตูทางประตูด้านหลัง เมื่อถึงเวลา 18:30 น. ผู้ก่อการจลาจลก็ออกจากอาคารไปโดยมีตำรวจพาตัวออกไปบางส่วน ฟลาวียู จีนู ประกาศว่าทางการได้ยึดอาคารทั้งสามหลังคืนแล้วเมื่อถึงเวลา 21:00 น.
ระหว่างเกิดเหตุจลาจล ทั้งลูลา ดา ซิลวา และโบลโซนารูไม่ได้อยู่ในบราซิเลีย โดยลูลาอยู่ในเมืองอารารากวาราในรัฐเซาเปาลู ส่วนโบลโซนารูอยู่ในเมืองออร์แลนโดในรัฐฟลอริดาของสหรัฐ
ปฏิกิริยา

บรรดานักข่าวเปรียบเทียบเหตุการณ์ครั้งนี้กับการจู่โจมอาคารรัฐสภาสหรัฐในวันที่ 6 มกราคม พ.ศ. 2564 ซึ่งเห็นได้ชัดว่าเป็นแรงบันดาลใจให้แก่เหตุการณ์ครั้งนี้ หนังสือพิมพ์บราซิลบางฉบับ เช่น โอโกลบู, เวฌา, โฟลยาจีเซาเปาลู เป็นต้น บรรยายสิ่งที่เกิดขึ้นว่าเป็นการกระทำของผู้ก่อการร้าย ในขณะที่หนังสือพิมพ์ อูอิสตาดูจีเซาเปาลู และหนังสือพิมพ์ เอลมุนโด ของสเปนอธิบายว่าเหตุการณ์นี้เป็นความพยายามก่อรัฐประหาร
อนุสาวรีย์ยุวชนทหาร

อนุสาวรีย์ยุวชนทหาร ที่เชิงสะพานท่านางสังข์ จังหวัดชุมพร
อนุสาวรีย์ยุวชนทหาร ตั้งอยู่ริมทางหลวงหมายเลข 4001 สายชุมพร-ปากน้ำ ตำบลบางหมาก เชิงสะพานท่านางสังข์ ห่างจากอำเภอเมืองชุมพร ประมาณ 5 กิโลเมตร สร้างขึ้นเพื่อเป็นอนุสรณ์รำลึกถึงวีรกรรมอันกล้าหาญของยุวชนทหารที่ทำการรบต่อสู้กับทหารญี่ปุ่น ที่รุกรานเข้ามาในประเทศไทย
ประวัติ

อนุสาวรีย์แห่งนี้สร้างขึ้นเพื่อเป็นการรำลึกถึงคุณความดีและวีรกรรมของผู้กล้าหาญอันประกอบด้วยตำรวจ หน่วยยุวชนทหารที่ 52 โรงเรียนศรียาภัย และกองพันทหารราบที่ 38 ที่ได้รวมกำลังกันต่อต้านกองทัพญี่ปุ่นที่ยกพลทางเรือมาขึ้นบกที่กลางอ่าวบ้านคอสน จังหวัดชุมพร เมื่อวันที่ 8 ธันวาคม พ.ศ. 2484 เพื่อเดินทางผ่านไทยเข้าตีพม่าและมาลายู ซึ่งเป็นเมืองขึ้นของอังกฤษแต่หลังสงครามโลกครั้งที่ 1 ซึ่งบริเวณที่ตั้งอนุสาวรีย์นั้น เป็นบริเวณที่ได้มีการต่อสู้ปะทะกับข้าศึกนั่นเอง ความสำคัญทางประวัติศาสตร์ หลังสงครามโลกครั้งที่ 1 ญี่ปุ่นทำสนธิสัญญาไตรภาคีกับอิตาลีและเยอรมันซึ่งเป็นฝ่ายแพ้สงคราม เพื่อเริ่มการรบครั้งใหม่ หลังจากโจมตีอ่าวเพิลอาร์เบอร์ของอเมริกาจนแหลกราญเมื่อวันที่ 7 ธันวาคม พ.ศ. 2484 ญี่ปุ่นก็ส่งกำลังกองทัพขนาดมหึมาเข้าตีพม่า และมลายู โดยเดินทัพผ่านประเทศไทย รัฐบาลจอมพลแปลก พิบูลสงคราม ในขณะนั้นได้ขอความช่วยเหลือจากสหรัฐอเมริกาและอังกฤษ แต่ได้รับการปฏิเสธ
วันที่ 8 ธันวาคม พ.ศ. 2484 กองทัพเรือญี่ปุ่นจำนวนมากได้ยกพลขึ้นฝั่งที่บางปู จังหวัดสมุทรปราการโดยไม่มีการต่อสู้ผ่านมาถึงจังหวัดประจวบคีรีขันธ์ และล่องลงใต้ต่อไปปะทะกับกองกำลังตำรวจที่สุราษฎร์ธานี และยึดเมืองได้แล้วยกพลขึ้นบกได้ที่นครศรีธรรมราช สงขลา และปัตตานี ซึ่งมีการสูญเสียชีวิตและกำลังทั้งสองฝ่ายญี่ปุ่นและไทยจากการสู้รบกัน ส่วนที่จังหวัดชุมพร กองกำลังทหารญี่ปุ่นส่งเรือระบายพลขึ้นที่กลางอ่าวบ้านคอสน เมื่อวันที่ 8 ธันวาคม พ.ศ. 2484 เวลา 2 นาฬิกา แต่เนื่องจากบริเวณหน้าบ้านคอสน นั้นมีเลนลึกมาก ทหารญี่ปุ่นต้องติดเลนอยู่จนเกือบรุ่งสว่างทำให้กองกำลังตำรวจเมืองชุมพร หน่วยยุวชนทหารที่ 52 โรงเรียนศรียาภัย และทหารกองพันทหารราบที่ 38 สามารถรวมตัวและเคลื่อนกำลังพลมารับกำลัง
ทหารญี่ปุ่นอยู่ที่คอสะพานท่านางสังข์ ฝั่งตะวันออก ใช้เวลาในการรบอยู่ถึง 7 ชั่วโมง ขณะที่ ญี่ปุ่นมีกำลัง 4 - 5 พันคน พร้อมอาวุธหนักและเบาอันทันสมัย แต่ฝ่ายไทยมีทหาร 1 หมวด ยุวชนทหารโรงเรียนศรียาภัยประมาณ 30 นาย และกำลังตำรวจอีกส่วนหนึ่ง แต่ก็สามารถต่อสู้กันถึง ครึ่งวันจนมีกำลังจากหน่วยเหนือให้ยุติการต่อต้านญี่ปุ่นปล่อยให้กองทัพญี่ปุ่นเคลื่อนกำลังทางถนน ปากน้ำ - ชุมพร ผ่านไปยังอำเภอกระบุรี จังหวัดระนอง โดยมุ่งหมายที่จะยึดแหลมวิคตอเรียพอยด์ของอังกฤษในพม่า ผลจากการสู้รบกองกำลังจังหวัดชุมพรเสียชีวิตไป 5 นาย และบาดเจ็บ 5 นาย ส่วนหน่วยยุวชนทหารไม่มีผู้ได้รับบาดเจ็บ
ดูเพิ่ม

กองเสือป่า (ต้นเค้าของกิจการรักษาดินแดนทั้งหมดในประเทศไทย)
นักศึกษาวิชาทหาร
ยุวชนทหาร เปิดเทอมไปรบ ภาพยนตร์เกี่ยวกับวีรกรรมยุวชนทหารที่เชิงสะพานท่านางสังข์
แหล่งข้อมูลอื่น

อนุสาวรีย์ยุวชนทหาร เก็บถาวร 2017-07-21 ที่ เวย์แบ็กแมชชีน
รายละเอียดเกี่ยวกับวีรกรรมยุวชนทหารที่สะพานท่านางสังข์ และกองบินน้อยที่ 5 เก็บถาวร 2007-09-29 ที่ เวย์แบ็กแมชชีน
วีรกรรมยุวชนทหารที่สะพานท่านางสังข์ และความเป็นมาของอนุสาวรีย์ยุวชนทหาร เก็บถาวร 2007-03-07 ที่ เวย์แบ็กแมชชีน
ข้อมูลภาพยนตร์เรื่อง ยุวชนทหาร เปิดเทอมไปรบ จาก สยามโซนดอตคอม
โครงการฝึกยุวชนทหาร โดย หน่วยบัญชาการกำลังสำรอง เก็บถาวร 2010-05-10 ที่ เวย์แบ็กแมชชีน
ภาพจำลองเหตุการณ์การรบของยุวชนทหารที่สะพานท่านางสังข์ จังหวัดชุมพร
เบี้ยแก้

เบี้ยแก้
เบี้ยแก้ หมายถึง เครื่องรางของขลังชนิดหนึ่งสำหรับแก้คุณไสย มนต์ดำ และยาสั่ง ทำด้วยเบี้ยจั่นซึ่งเป็นหอยทะเลชนิดหนึ่ง บรรจุปรอทเอาไว้ภายใน แล้วปลุกเสกด้วยอาคม
และที่สำคัญผู้ครอบครองจะต้องคิดดีทำดีจึงมีฤทธิ์การป้องกันคุณไสยได้ดียิ่งขึ้นมิเช่นนั้นอาจป้องกันไม่ได้ในบางที
นิกายในศาสนาคริสต์

นิกายในศาสนาคริสต์ (อังกฤษ: Christian denominations) คือการแบ่งสาขาของศาสนาคริสต์ตามแนวปรัชญาและหลักการปฏิบัติ ในแต่ละนิกาย (denomination) ก็แบ่งย่อยเป็นคริสตจักร (church) รายการข้างล่างนี้เป็นเพียงส่วนหนึ่งเท่านั้น
นิกายคาทอลิก (Catholicism) เป็นนิกายสายอนุรักษนิยมและสายปฏิรูปด้านความเป็นสากลในศาสนาคริสต์ตะวันตก เช่น
คริสตจักรโรมันคาทอลิก (Roman Catholic Church) ได้แก่
คริสตจักรละติน (Latin Church)
คริสตจักรคาทอลิกตะวันออก (Eastern Catholic Church)
คริสตจักรคาทอลิกเก่า (Old Catholic Church)
คริสตจักรคาทอลิกแห่งอัครทูต (Apostolic Catholic Church)
นิกายออร์ทอดอกซ์ (Orthodoxy) เป็นนิกายสายอนุรักษนิยมด้านจารีตดั้งเดิมในศาสนาคริสต์ตะวันออก ประกอบด้วย
คริสตจักรอีสเทิร์นออร์ทอดอกซ์ (Eastern Orthodox Church) เช่น
คริสตจักรกรีกออร์ทอดอกซ์ (Greek Orthodox Church)
คริสตจักรรัสเซียออร์ทอดอกซ์ (Russian Orthodox Church)
คริสตจักรเซอร์เบียนออร์ทอดอกซ์ (Serbian Orthodox Church) เป็นต้น
คริสตจักรออเรียนทัลออร์ทอดอกซ์ (Oriental Orthodox Church) เช่น
คริสตจักรคอปติกออร์ทอดอกซ์ (Coptic Orthodox Church)
คริสตจักรซีเรียกออร์ทอดอกซ์ (Syriac Orthodox Church) เป็นต้น
นิกายโปรเตสแตนต์ (Protestantism) เป็นนิกายสายเสรีนิยม คริสตจักรย่อยที่จัดอยู่ในกลุ่มนี้ก็ได้แก่ กรุณาอย่าเติมคำว่า 'สาขา' เพราะเวลาเป็นบทความโดดจะไม่เหมาะ ถ้าจะบรรยายให้บรรยายในบทความ หรือตามแต่ต้องการ
คริสตจักรลูเทอแรน (Lutheran Church)
คริสตจักรแองกลิคัน (Anglican Churches)
คริสตจักรอนาแบปทิสต์ (Anabaptist Church)
คริสตจักรแบปทิสต์ (Baptist Church)
คริสตจักรเมทอดิสต์ (Methodist Church)
คริสตจักรเพนเทคอสต์ (Pentecostal Church)
คริสตจักรเพรสไบทีเรียน (Presbyterian Church)
คริสตจักรเซเว่นธ์เดย์แอ๊ดเวนติส (Seventh-day Adventist Church)
คริสตจักรปฏิรูป (Reformed Churchs)
คริสตจักรปฏิรูปสหพันธ์เยอรมนี (Reformed Alliance in Germany)
คริสตจักรปฏิรูปเนเธอร์แลนด์ (Netherlands Reformed Churches)
คริสตจักรปฏิรูปฟื้นฟู (Restored Reformed Church)
ลัทธิเอกภาพนิยม (Unitarian)
คริสตจักรแห่งพระเจ้าผู้ทรงมหิทธิฤทธิ์ (The Church of Almighty God)
ดู
คุย
แก้
อีวานเจลิคัล
แอนาแบปทิสต์
แองกลิคัน
คาลวิน
ลูเทอแรน
(คริสตจักรละติน)
คริสตจักรคาทอลิก
(คริสตจักรคาทอลิกตะวันออก)
อีสเทิร์นออร์ทอดอกซ์
ออเรียนทัลออร์ทอดอกซ์
คริสตจักรตะวันออก
เนสตอเรียน
คริสตจักรตะวันออกอัสซีเรีย
คริสตจักรตะวันออกโบราณ
การปฏิรูปศาสนาโปรเตสแตนต์
สังฆเภทใหญ่
(เอกภาพสมบูรณ์)
ความแตกต่างระหว่างออร์ทอดอกซ์กับโรมันคาทอลิก

1.พระแม่มารีย์
ทางโรมันคาทอลิกจะถือว่าแม่พระปฏิสนธินิรมล แต่ทางศาสนจักรออร์ทอดอกซ์ปฏิเสธหลักข้อเชื่อนี้เพราะถือว่าพระนางทรงเป็นมนุษย์อย่างเช่นคนอื่น ๆ และตามที่พระคัมภีร์ศักดิ์สิทธิ์กล่าวไว้ว่ามนุษย์ทุกคนนั้นมีบาป โดยทางศาสนจักรออร์ทอดอกซ์ถือว่าพระนางนั้นทรง "ปราศจากบาปทางโลก"  เพราะพระอานุภาพของพระเจ้าสถิตกับพระนาง พระนางจึงไม่ทำบาปอีกเลย
2.หลักข้อเชื่อและพระจิตเจ้า (พระวิญญาณบริสุทธิ์)
ทางโรมันคาทอลิกนั้นได้เปลี่ยนแปลงหลักข้อเชื่อไนซีนในเรื่องการบังเกิดของพระจิตเจ้า ว่า "ทรงเนื่องมาจากพระบิดาและพระบุตร" ซึ่งทางศาสนจักรออร์ทอดอกซ์มองว่าเป็นสิ่งที่ไม่ถูกต้อง เพราะตามข้อตกลงในสภาสังคายนาเอเฟซัสครั้งที่หนึ่ง (สภาสังคายนาสากลครั้งที่ 3 ซึ่ง
สภาสังคายนาสากลมี 7 ครั้ง) นั้นห้ามไม่ให้มีผู้ใดเปลี่ยนแปลงหลักข้อเชื่ออีก แต่ทางโรมันคาทอลิกได้เปลี่ยนหลักข้อเชื่อ ซึ่งเรียกเป็นภาษาลาตินว่า "Filioque" ทางศาสนจักรออร์ทอดอกซ์จึงประณามเรื่องนี้
สรุป ได้ว่าทางศาสนจักรออร์ทอดอกซ์นั้นเชื่อว่าพระจิตเจ้าทรงบังเกิดจากพระบิดาเท่านั้น แต่ทางโรมันคาทอลิกเชื่อว่าบังเกิดจากพระบิดาและพระบุตร
3.แดนชำระ
คริสเตียนออร์ทอดอกซ์ส่วนใหญ่นั้นไม่เชื่อในการมีอยู่ของแดนชำระ เพราะไม่ได้มีกล่าวโดยตรงในพระคัมภีร์ศักดิ์สิทธิ์ ถึงแม้ทางศาสนจักรออร์ทอดอกซ์จะไม่ได้มีข้อห้ามหรือมีการขัดขว้างสำหรับคนที่จะเชื่อในเรื่องนี้ แต่คริสเตียนออร์ทอดอกซ์ส่วนใหญ่ก็ปฏิเสธที่เชื่อในเรื่องนี้
4.คัมภีร์ไบเบิล
คัมภีร์ไบเบิลในภาคพัธสัญญาเดิมของนิกายออร์ทอดอกซ์นั้น มี 50 เล่ม ซึ่งมากกว่าทางโรมันคาทอลิก 4 เล่ม
5.อำนาจสูงสุด (ประมุข)
สำหรับออร์ทอด็อกซ์ แต่ละเขตสังฆมณฑลจะมีประมุขหรือผู้นำสูงสุดคืออัครบิดรหรือสมเด็จพระอัครบิดร (Patriach) ซึ่งเป็นตำแหน่งสูงสุดของมุขนายก แต่อัครบิดรนั้นไม่สามารถชี้ขาดหลักต่าง ๆ ของศาสนจักรได้ อำนาจสูงสุดที่จะชี้ขาดได้นั้นเป็นของสภาเท่านั้น ซึ่งการประชุมสภาจะมีการเรียกอัครบิดรของแต่ละศาสนจักรในศาสนจักรอิสเทิร์นออร์ทอดอกซ์มาประชุมกัน อัครบิดรของศาสนจักรใดศาสนจักรหนึ่งไม่สามารถชี้ขาดอะไรได้ทั้งสิ้น โดยให้เกียรติอัครบิดรแห่งคอนสแตนติโนเปิล เป็นบุคคลอันดับหนึ่งในบรรดาประมุขทั้งหมด แต่ไม่ใช่เป็นประมุขสูงสุด เดิมทีศาสนจักรออร์ทอด็อกซ์มีศูนย์กลางสันตะสำนักที่มีคริสตชนออร์ธอด็อกซ์มากที่สุด อยู่ที่กรุงคอนสแตนติโนเปิล โดยถือว่านักบุญอันดูรว์เป็นอัครบิดรองค์แรก และสืบทอดมาจนถึงปัจจุบัน แต่หลังจากการยึดครองดินแดนของมุสลิม ทำให้ศูนย์กลางออร์ธอด็อกซ์ย้ายไปอยู่ในฝั่งตะวันออกแทน มาจนถึงปัจจุบัน โดยสมเด็จพระอัครบิดรบาร์โธโลมิวที่ 1 แห่งคอนสแตนติโนเปิล เป็นพระอัครบิดรแห่งคอนสแตนติโนเปิลในปัจจุบัน
สำหรับคาทอลิก ประมุขสูงสุดของคริสตจักรโรมันคาทอลิกอยู่ที่ สมเด็จพระสันตะปาปา (Pope) ศูนย์กลางอำนาจอยู่ที่สันตะสำนักในนครรัฐวาติกัน กรุงโรม ตำแหน่งพระสันตปาปาสืบทอดมาตั้งแต่สมัยอัครทูต โดยถือว่านักบุญเปโตรเป็นพระสันตะปาปาองค์แรกและสืบทอดเรื่อยมาถึงปัจจุบัน โดยสมเด็จพระสันตะปาปาฟรานซิสเป็นพระสันตะปาปาองค์ปัจจุบัน ถือเป็นองค์ที่ 266
เชิงอรรถและอ้างอิง

↑  Mary Fairchild (16 เมษายน 2020). "How Many Christians Are In the World Today?". LearnReligions.
↑  คัมภีร์ฮีบรู (24 เล่ม) หรือ (แบ่งใหม่ 39 เล่ม) + คัมภีร์อธิกธรรม (7 เล่ม) = พันธสัญญาเดิมโรมันคาทอลิก (46 เล่ม)
↑  ภายหลังการแยกนิกายจึงตัดคัมภีร์อธิกธรรม (7 เล่ม) ออก เพื่อให้เนื้อความตามต้นฉบับคัมภีร์ฮีบรู ; พันธสัญญาเดิมโรมันคาทอลิก (46 เล่ม) - คัมภีร์อธิกธรรม (7 เล่ม) = พันธสัญญาเดิมโปรเตสแตนต์ (39 เล่ม) = คัมภีร์ฮีบรู (24 เล่ม)
↑  ราชบัณฑิตยสถาน, พจนานุกรมศัพท์ศาสนาสากล อังกฤษ-ไทย ฉบับราชบัณฑิตยสถาน, พิมพ์ครั้งที่ 3, ราชบัณฑิตยสถาน, 2552, หน้า 49
↑  ประวัติศาสตร์คริสตศาสนจักรออร์โธด็อกซ์, หน้า 78
มุมของจุดใกล้ที่สุด

ภาพแสดงมุมของจุดใกล้ที่สุด
มุมของจุดใกล้ที่สุด (argument of periapsis) เป็นหนึ่งในองค์ประกอบของวงโคจร หมายถึงมุมระหว่างจุดใกล้ที่สุดของวงโคจรกับโหนดขึ้น
สุชาติ แก้วนาโพธิ์

| สุชาติ แก้วนาโพธิ์ม> ป.ช., ม.ว.ม..ข้อมูลส่วนบุคคล |
| --- | --- |
เกิด: 23 มิถุนายน พ.ศ. 2488 (79 ปี) อำเภอสวี จังหวัดชุมพร ประเทศไทย
พรรคการเมือง: ประชาธิปัตย์ (2529–2548)   ชาติไทย (2548–2551)

สุชาติ แก้วนาโพธิ์ (เกิด 23 มิถุนายน พ.ศ. 2488) อดีตสมาชิกสภาผู้แทนราษฎรจังหวัดชุมพร 6 สมัย
ประวัติ

สุชาติ เกิดเมื่อวันที่ 23 มิถุนายน พ.ศ. 2488 เป็นบุตรของนายปาน กับนางหึด แก้วนาโพธิ์ สำเร็จการศึกษาปริญญาตรี ด้านบริหารการศึกษา จาก มหาวิทยาลัยราชภัฏสุราษฎร์ธานี และระดับปริญญาโท สาขาบริหาร จาก สถาบันบัณฑิตพัฒนบริหารศาสตร์
การทำงาน

สุชาติรับราชการในตำแหน่งครู ที่โรงเรียนวัดถ้ำเขาล้าน ใน พ.ศ. 2507 ต่อมา ดำรงตำแหน่งครูใหญ่ ที่ โรงเรียนบ้านหนองปลา ใน พ.ศ. 2509 ถึง พ.ศ. 2529
งานการเมือง

สุชาติ ลงเลือกตั้งสมาชิกสภาผู้แทนราษฎรครั้งแรกใน พ.ศ. 2529 สังกัดพรรคประชาธิปัตย์ และได้รับเลือกเรื่อยมารวม 6 ครั้ง
งานการเมือง > สมาชิกสภาผู้แทนราษฎร

สุชาติ แก้วนาโพธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดชุมพร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดชุมพร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดชุมพร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดชุมพร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดชุมพร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดชุมพร สังกัดพรรคประชาธิปัตย์
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2524 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
ลองจิจูดของจุดโหนดขึ้น

ภาพแสดงลองจิจูดของจุดโหนดขึ้น
ลองจิจูดของจุดโหนดขึ้น หรือ ราหู (อังกฤษ: longitude of the ascending node) เป็นหนึ่งในองค์ประกอบของวงโคจร หมายถึงมุมระหว่างจุดอ้างอิงและโหนดขึ้น
คิง ก่อนบ่าย

| ณภัทร ชุ่มจิตตรี |
| --- | --- |
เกิด: ณภัทร ชุ่มจิตตรี 9 พฤษภาคม พ.ศ. 2525 (42 ปี) ประจวบคีรีขันธ์ ประเทศไทย
ชื่ออื่น: คิง ก่อนบ่าย
อาชีพ: นักแสดง, นักการเมือง
มีชื่อเสียงจาก: นักแสดงหลัก ในรายการก่อนบ่ายคลายเครียด
พรรคการเมือง: พลังประชารัฐ (2566–2567)
คู่สมรส: ณัฏฐิชานันท์ ชุ่มจิตตรี
บุตร: 2 คน
ณภัทร ชุ่มจิตตรี (เกิด 9 พฤษภาคม พ.ศ. 2525) เป็นที่รู้จักกันในชื่อ คิง ก่อนบ่าย เป็นนักแสดงชาวไทย ที่มีเอกลักษณ์เป็นที่จดจำได้ คือเลียนแบบเสียงนักร้องดังได้หลายคนและบางครั้งแสดงเลียนแบบนักการเมือง ถือได้ว่าเป็นอีกก็อปปี้โชว์มากความสามารถอีกรายของวงการบันเทิง โดยเป็นนักแสดงหลักของรายการ ก่อนบ่ายคลายเครียด แต่ลาออก เพื่อเข้าร่วมการเมืองเต็มตัว อีกทั้งเป็นนักการเมืองท้องถิ่นอีกด้วย
ประวัติ

ณภัทร ชุ่มจิตตรี เกิดเมื่อวันที่ 9 พฤษภาคม พ.ศ. 2525 ที่จังหวัดประจวบคีรีขันธ์ โดยบิดาทำงานเป็นอบตจังหวัดประจวบคีรีขันธ์ โดยปัจจุบันบิดาของเขาทำงานเป็นผู้ช่วยผู้ใหญ่บ้าน โดยบิดาและและมารดาของเขาแยกทางตอนเด็กเป็นคนที่ชอบดูตลกตั้งแต่เด็กและเป็นคนตลก มีอยู่วันหนึ่งได้มีเจ้าของวงดนตรีได้ชวนไปอยู่วงของเขา โดยเขาใช้ชื่อ คิง ซุปเปอร์ฮา โดยเล่นตลกในจังหวัด ภายหลังเกิดปัญหากับทางบ้านทำให้หนีออกจากบ้านทิ้งครอบครัวไปอยู่กับผู้หญิงอีกคนแต่ก็เลิกรากันไป เมื่อเรียนจบ ปวช. ได้มาทำงานเป็นผู้จัดการศูนย์รถยนต์แห่งหนึ่งโดยทำงานจนได้รับความนับถือจากศูนย์รถยนต์แห่งนั้น
คิงได้เข้าสู่วงการบันเทิงด้วยการไปเจอเว็บไซด์ประกาศหานักแสดงตลกเข้าไปในรายการ ก่อนบ่ายคลายเครียด โดยเขาก็สามารถผ่านการประกวดและได้เข้าไปเล่น โดยได้ไปเล่นเป็นตัวประกอบของรายการอยู่นานพอสมควรภายหลังได้ไปอยู่กับกับคณะ สุเทพ สีใส ทำให้ฐานะทางการเงินเริ่มดีขึ้น แต่เพราะเจ้าตัวติดการพนันและความเจ้าชู้ของตัวเองทำให้เขาต้องเลิกกับภรรยาอีกคน
คิง เริ่มชื่อเสียงจากการเป็นก็อปปี้โชว์จากการสนับสนุนของ นุ้ย เชิญยิ้ม โดยเขาเล่นเป็นเงาเสียงเสก โลโซ จากรายการ กิ๊กดู๋ ทำให้ชิวิตของคิงรุ่งโรจน์เป็นอย่างมากทำให้คิงมีงานในวงการบันเทิงมากมาย
การศึกษา

จบมัธยมศึกษาตอนต้นจาก โรงเรียนอ่าวน้อยวิทยานิคม
จบการศึกษาระดับ ปวช. จาก เทคนิคประจวบคีรีขันธ์
จบการปริญญาตรีจาก คณะมนุษยศาสตร์ สาขาสื่อสารมวลชน มหาวิทยาลัยรามคำแหง
ปัจจุบัน กำลังศึกษาปริญญาโท หลักสูตรบริหารธุรกิจมหาบัณฑิต สาขาการจัดการฟุตบอลอาชีพ มหาวิทยาลัยราชภัฏสวนสุนันทา
ชีวิตส่วนตัว

คิงสมรสกับ อาย ณัฏฐิชานันท์ ชุ่มจิตรดี และมีบุตรกับอายด้วยกันสองคน
ละครโทรทัศน์และซีรีส์

เป็นต่อ ตอน BKL Girl
สามทหารเสือสาว มายาตวัน รับบท เปี๊ยก
สามีตีตรา รับบท สมหวัง
ลูกสาวพ่อมด รับบท ป๋อง
ในสวนขวัญ รับบท ดำ
รักต้องอุ้ม รับบท รปภ จุก
แอบรักออนไลน์ รับบท หุ้นขึ้น
แหวนทองเหลือง รับบท เต่า
ไฟล้างไฟ รับบท จิ๊ด
บ้านนี้ผี (ไม่) ปอบ รับบท ริ้น
มนต์รักสองฝั่งคลอง รับบท มืด
สูตรรักชุลมุน ตอนที่ ตู้เซฟ อะ เฮ้ฟ อะ เฮ้ฟ
เป็นต่อ 2017 ตอนที่ รอพี่นานมั้ยจ๊ะ รับบท อ๊อด (นักแสดงรับเชิญ)
รักหลงโรง รับบท หล่อ
คลื่นชีวิต รับบท สเตฟาน (นักแสดงรับเชิญ)
ศึกรักข้ามรั้ว รับบท เฉียบ
ปี่แก้วนางหงส์ รับบท อ้น
เพลงรักมือปืน รับบท ดาบละมุด
เล็บครุฑ รับบท ตวนกู คัสตาฟา (วัยหนุ่ม)
คุณแม่สวมรอย รับบท ปื๊ด
ฮาตามนัด
My Hero วีรบุรุษสุดที่รัก เส้นสนกลรัก รับบท พัฒน์
รักนี้บุญรักษา รับบท รักชาติ
กรงกรรม รับบท ไอ้หวัง
แก้วกลางดง รับบท แวว
บางกอกลืมบอกแม่ รับบท พี่อ๋อย
มรดกผีดก รับบท ยิ่ง
เฮ้ย!ลูกเพ่ นี่ลูกพ่อ รับบท หมวดตึ๋ง (นักแสดงรับเชิญ)
บ้านไร่สายสมร รับบท ไข่
เถิดเทิงม่วนคักฮักหลาย ตอนที่ ตายล้างหนี้
มันนี่ที่รัก รับบท ณเดชน์
ทะเลลวง รับบท หมึก
เขยบ้านไร่ สะใภ้ไฮโซ รับบท แดงต้อย (นักแสดงรับเชิญ)
หุบพญาเสือ รับบท แจ้
คุ้งเสน่หา รับบท แอ๊ะ
กระสือลำซิ่ง รับบท ป๋อง
ผู้ใหญ่ลี ศรีบานเย็น
มาเฟียลําซิ่ง รับบท เจี๊ยบ
นางทาสหัวทอง รับบท ตุ่น
ดวงใจเทวพรหม ตอน ขวัญฤทัย รับบท พรานพร
ภาพยนตร์

มิสเตอร์ดื้อ กันท่าเหรียญทอง
ก้านคอการ์ด (ภาพยนตร์ล้อเสียน)
จั๊กกะแหล (ภาพยนตร์ล้อเสียน)
ผู้ชาย ลัลล้า
คู่เกย์พระโขนง (ภาพยนตร์ล้อเสียน)
เมียมากพระโขนง (ภาพยนตร์ล้อเสียน)
จอมขมังเวทย์ 2020
ส้ม ปลา น้อย
แฮปปี้นิวยู แสบสนั่น ยันหว่าง
รายการโทรทัศน์

ก่อนบ่ายคลายเครียด
โจ๊กตัดโจ๊ก ต้นฉบับสลับเพลง
ร้องต้องรอด
มาลัยไฟท์เตอร์
ลูกทุ่งไอดอล
นักผจญเพลง ตามฝันที่บางกอก
ปลดหนี้เงินด่วน
ต้มยำอมรินทร์
คุยแซ่บShow
สภาทอล์ค
บทบาทด้านการเมือง

คิงเข้ามามีบทบาทแวดวงการเมืองซึ่งเป็นสิ่งที่ชื่นชอบมาตั้งแต่เด็ก โดยเขามาเป็นที่ปรึกษากิตติมศักดิ์ นายกเทศมนตรี จังหวัดประจวบคีรีขันธ์
โดยในปี 2566 คิงได้เข้ามามีบทบาทการเมืองแบบเต็มตัวด้วยการเปิดตัวเป็นว่าที่ผู้สมัคร ส.ส. พรรคพลังประชารัฐ ในการแม้ก่อนหน้านี้เคยออกมาโจมตีรัฐบาล ในการสมัครรับเลือกตั้งสมาชิกสภาผู้แทนราษฎรจังหวัดประจวบคีรีขันธ์ ในการเลือกตั้ง พ.ศ. 2566 โดยเขาได้ลงสมัคร ส.ส.ประจวบคีรีขันธ์ เขต 1 ประกอบด้วยอำเภอสามร้อยยอด อำเภอกุยบุรี อำเภอเมืองประจวบคีรีขันธ์ (ยกเว้นตำบลห้วยทราย) และอำเภอปราณบุรี (เฉพาะตำบลปากน้ำปราณ) โดยเขาได้หมายเลข 11 อีกด้วย แต่ไม่ได้รับการเลือกตั้ง
ความเอียงของวงโคจร

ภาพแสดงความเอียงของวงโคจร
ความเอียงของวงโคจร (อังกฤษ: inclination) เป็นหนึ่งในองค์ประกอบของวงโคจร หมายถึงมุมระหว่างระนาบของวงโคจรกับระนาบอ้างอิง
ความเอียงของวงโคจร เป็นหนึ่งใน 6 องค์ประกอบของวงโคจร ใช้อธิบายถึงรูปร่างและทิศทางของวงโคจรของวัตถุท้องฟ้า นับเป็นระยะเชิงมุมของระนาบวงโคจรเทียบกับระนาบอ้างอิง (โดยมากมักใช้เส้นศูนย์สูตรหรือเส้นสุริยวิถีของดาวฤกษ์แม่ในระบบ และมีหน่วยเป็นองศา)
สำหรับระบบสุริยะ ความเอียงของวงโคจร (คือ i ในภาพด้านข้าง) ของดาวเคราะห์ดวงหนึ่งๆ จะเท่ากับมุมระหว่างระนาบของวงโคจรของดาวเคราะห์นั้นกับเส้นสุริยวิถี ซึ่งเป็นระนาบที่เป็นเส้นทางโคจรของโลก นอกจากนี้ยังสามารถวัดได้โดยเปรียบเทียบกับระนาบอื่นๆ เช่น เทียบกับเส้นศูนย์สูตรของดวงอาทิตย์ หรือเทียบกับระนาบโคจรของดาวพฤหัสบดี แต่การใช้เส้นสุริยวิถีในการอ้างอิงจะเหมาะสมกับผู้สังเกตการณ์บนโลกมากกว่า วงโคจรของดาวเคราะห์ส่วนใหญ่ในระบบสุริยะของเรามีค่าความเอียงของวงโคจรค่อนข้างน้อย ไม่ว่าจะเปรียบเทียบกันเองหรือเทียบกับเส้นศูนย์สูตรของดวงอาทิตย์ก็ตาม มีข้อยกเว้นก็เพียงในบรรดาดาวเคราะห์แคระ เช่น พลูโต และ เอริส ซึ่งมีค่าความเอียงของวงโคจรเทียบกับสุริยวิถีสูงถึง 17 องศาและ 44 องศาตามลำดับ ดาวเคราะห์น้อยขนาดใหญ่เช่น พัลลัส ก็มีความเอียงของวงโคจรสูงถึง 34 องศา สำหรับดาวเคราะห์นอกระบบ ยังไม่ค่อยมีการวัดความเอียงของวงโคจร ทราบได้แต่เพียงมวลต่ำสุดของมันเท่านั้น ซึ่งหมายถึง ดาวเคราะห์นอกระบบบางดวงที่แท้อาจเป็นดาวแคระน้ำตาล หรือเป็นดาวแคระแดงที่จางมากๆ ก็ได้ มีแต่เพียงดาวเคราะห์ที่ตรวจพบการเคลื่อนผ่าน และที่ตรวจจับด้วยวิธีมาตรดาราศาสตร์ จึงสามารถทราบถึงความเอียงของวงโคจร และบางทีอาจทราบถึงมวลที่แท้จริงได้ ในช่วงคริสต์ทศวรรษ 2010 ข้างหน้านี้ น่าจะมีการตรวจวัดความเอียงของวงโคจรและมวลที่แท้จริงของดาวเคราะห์นอกระบบจำนวนมากได้เพิ่มขึ้น โดยใช้การสังเกตการณ์ในอวกาศผ่านปฏิบัติการต่างๆ เช่น ดาวเทียมไกอา, Space Interferometry Mission, และ กล้องโทรทรรศน์อวกาศเจมส์ เว็บบ์
| ความเอียงของวงโคจร>  | ความเอียงของวงโคจร> ชื่อ | ความเอียงของวงโคจร> ความเอียงวงโคจร เทียบกับสุริยวิถี (°) | ความเอียงของวงโคจร> ความเอียงวงโคจรเทียบกับเส้นศูนย์สูตรของดวงอาทิตย์ (°) | ความเอียงของวงโคจร> ความเอียงวงโคจร เทียบกับ Invariable plane (°) | ความเอียงของวงโคจร>  | ความเอียงของวงโคจร>  | ความเอียงของวงโคจร>  | ความเอียงของวงโคจร>  | ความเอียงของวงโคจร>  | ความเอียงของวงโคจร>  | ความเอียงของวงโคจร>  |
| --- | --- | --- | --- | --- | --- | --- | --- | --- | --- | --- | --- |
| ดาวเคราะห์คล้ายโลก | ดาวพุธ | 7.01 | 3.38 | 6.34 |  |  |  |  |  |  |  |
| ดาวเคราะห์คล้ายโลก | ดาวศุกร์ | 3.39 | 3.86 | 2.19 |  |  |  |  |  |  |  |
| ดาวเคราะห์คล้ายโลก | โลก | N/A | 7.155 | 1.57 |  |  |  |  |  |  |  |
| ดาวเคราะห์คล้ายโลก | ดาวอังคาร | 1.85 | 5.65 | 1.67 |  |  |  |  |  |  |  |
| ดาวแก๊สยักษ์ | ดาวพฤหัสบดี | 1.31 | 6.09 | 0.32 |  |  |  |  |  |  |  |
| ดาวแก๊สยักษ์ | ดาวเสาร์ | 2.49 | 5.51 | 0.93 |  |  |  |  |  |  |  |
| ดาวแก๊สยักษ์ | ดาวยูเรนัส | 0.77 | 6.48 | 1.02 |  |  |  |  |  |  |  |
| ดาวแก๊สยักษ์ | ดาวเนปจูน | 1.77 | 6.43 | 0.72 |  |  |  |  |  |  |  |
สมบูรณ์ จีระมะกร

| สมบูรณ์ จีระมะกรป> ช., ป.ม. |
| --- | --- |


รัฐมนตรีช่วยว่าการกระทรวงอุตสาหกรรม
ดำรงตำแหน่ง 11 สิงหาคม พ.ศ. 2529 – 3 สิงหาคม พ.ศ. 2531
นายกรัฐมนตรี: พลเอก เปรม ติณสูลานนท์
 
ข้อมูลส่วนบุคคล
เกิด: 7 กันยายน พ.ศ. 2471 อำเภอเมืองเพชรบุรี จังหวัดเพชรบุรี
เสียชีวิต: 20 กันยายน พ.ศ. 2562 (91 ปี) อำเภอสีคิ้ว จังหวัดนครราชสีมา
พรรคการเมือง: ประชาธิปัตย์ (2492–2562)

สมบูรณ์ จีระมะกร (7 กันยายน พ.ศ. 2471 – 20 กันยายน พ.ศ. 2562) อดีตกรรมการที่ปรึกษาพรรคประชาธิปัตย์ อดีตรัฐมนตรีช่วยว่าการกระทรวงอุตสาหกรรม และอดีตสมาชิกสภาผู้แทนราษฎรจังหวัดนครราชสีมา 3 สมัย
ประวัติ

นายสมบูรณ์ จีระมะกร เกิดเมื่อวันที่ 7 กันยายน พ.ศ. 2471 เป็นบุตรของขุนอักษรสิทธิวินัย กับ นางทองมา จีระมะกร  สำเร็จการศึกษาระดับมัธยมศึกษาตอนต้น จาก โรงเรียนโยธินบูรณะ
งานการเมือง

สมบูรณ์ ลงรับสมัครเลือกตั้งสมาชิกสภาผู้แทนราษฎรจังหวัดนครราชสีมา ในการเลือกตั้ง พ.ศ. 2522 สังกัดพรรคประชาธิปัตย์ และได้รับเลือกติดต่อกัน จนถึง พ.ศ. 2529 รวม 3 สมัย มีบทบาทในการประสานงบประมาณสนับสนุนการจัดตั้งศาลจังหวัดสีคิ้ว โรงพยาบาลสีคิ้ว 50 เตียง โรงพยาบาลสูงเนิน 30 เตียงและตั้งบริษัท เงินทุนขนาดกลางและขนาดย่อม ของกรมส่งเสริมอุตสาหกรรม
สมบูรณ์ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงอุตสาหกรรม เมื่อ พ.ศ. 2529 ในรัฐบาลพลเอกเปรม ติณสูลานนท์
งานการเมือง > สมาชิกสภาผู้แทนราษฎร

สมบูรณ์ จีระมะกร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดนครราชสีมา สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครราชสีมา สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนครราชสีมา สังกัดพรรคประชาธิปัตย์
ถึงแก่อนิจกรรม

นายสมบูรณ์ เสียชีวิตเมื่อวันที่ 20 กันยายน พ.ศ. 2562 มีพิธีพระราชทานเพลิงศพเมื่อวันที่ 26 กันยายน พ.ศ. 2562 ณ วัดใหญ่สีคิ้ว อำเภอสีคิ้ว จังหวัดนครราชสีมา
เครื่องราชอิสริยาภรณ์

พ.ศ. 2530 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2529 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2513 –  เหรียญสนองเสรีชน (ส.ส.ช.)
แม่สี

แม่สี คือสีซึ่งเป็นสีหลัก (สีที่ไม่มีสีอื่นมาผสมเป็นแม่สีได้) แบ่งออกเป็น 2 ประเภท คือแม่สีทางแสง และแม่สีทางวัตถุธาตุ
แม่สีของแสง

แม่สีทางแสงประกอบด้วยสีแดง สีเขียว และสีน้ำเงิน โดยสามารถผสมแม่สีให้เกิดเป็นสีอื่น ๆ ได้ดังนี้
สีแดง + สีเขียว = สีเหลือง (yellow)
สีแดง + สีน้ำเงิน = สีม่วงแดง (magenta)
สีเขียว + สีน้ำเงิน = สีฟ้าอมเขียว (cyan)